

|  |
| --- |
| VEJLEDNINGUDFYLDELSE AF ANSØGNING OM CERTIFICERING TIL KONSTRUKTIONSKLASSE 2, 3 & 4 eller TREDJEPARTSKONTROL |
|  |
|  |

**Vejledning til ansøgning**

Vejledning til ansøgning er udarbejdet som en hjælp og et værktøj til udfyldning af ansøgning om at blive certificeret statiker hos Certificering, Rambøll.

”CV-skabelon” og ”Redegørelse for kompetencer” for søgte konstruktionsklasse indeholder desuden vejledende tekst.

Vejledningen omfatter alle certificeringsklasser.

Er du certificeret statiker til konstruktionsklasse 3 & 4 og ønsker certificering til tredjepartkontrol, se beskrivelse på hjemmesiden, hvor processen er beskrevet. Du er også velkommen til at henvende dig til certificeringsorganet.

# Uddybende beskrivelse til ansøgningen

Herunder gennemgås ansøgningsblanketten med tilhørende beskrivelser. Der henvises også til BEK nr. 1693 af 12/12 2023 ”Bekendtgørelse om certificeringsordninger for dokumentation af tekniske forhold i bygningsreglementet” og tilhørende vejledning, samt til BEK nr. 1399 ”Bekendtgørelse om bygningsreglement 2018 (BR18)” med tilhørende ændringer, kap. 1, 15, 25, 26, 28, 30, 31, 32 og 33.
Links findes på Certificering, Rambølls hjemmeside under afsnittet ’Hvordan bliver jeg certificeret’.

**Indholdsfortegnelse**

* Udfyldelse af konstruktionsklasse
* Formalia
* Bilag 1 – CV-skabelon
* Bilag 2 – Eksamensbevis, samt andre uddannelse og kursusbeviser
* Bilag 3 – Projekt
* Bilag 4 – Projektbeskrivelse
* Bilag 5 – Redegørelse af kompetencer
* Bilag 6 – Andet
* Kommentarfelt
* Samtykkeerklæring

**Udfyldelse af konstruktionsklasse**

Her vælges hvilken konstruktionsklasse, der søges om certificering til. Det er muligt at blive certificeret til følgende klasser:

* Konstruktionsklasse 2
* Konstruktionsklasse 3 & 4
* Tredjepartskontrol

**Formalia**

Her udfyldes personlige oplysninger, som benyttes til verifikation og fakturering. Hvis der under stilling angives *selvstændig,* kan firmanavn evt. undlades. Som selvstændig kan privatadresse angives som faktureringsadresse.

**Bilag**

For at kunne ansøge om at blive certificeret og blive vurderet af Certificering, Rambøll skal der vedhæftes dokumentation, der skal være dækkende og opfylder sit formål jf. BEK nr. 1399 og BEK nr. 1304.

De vedhæftede bilag skal være i pdf-format, og filnavnet må ikke overstige 46 tegn i alt.

**Bilag 1 - CV**

CV-skabelonen skal udfyldes med oplysninger om dine uddannelser, deltagelse i kurser, ansættelser og virke i relevante projekter og vedhæftes herefter ansøgningsblanketten. Skabelonen består af tre faneblade: Uddannelse, Jobhistorik og Projekter.

UDDANNELSE

For uddannelser startet før indførelse af ECTS i Danmark i 2001, ækvivaleres den opnåede viden med den normerede arbejdsindsats i henhold til ECTS, hvor 60 ECTS point svarer til et uddannelsesforløb med en normeret arbejdsbelastning på et helt studieår, og 1 ECTS point svarer til et uddannelsesforløb med en normeret arbejdsbelastning for den studerende på 25-30 timer. For uddannelser startet før indførelse af ECTS i Danmark i 2001, ækvivaleres den opnåede viden med den normerede arbejdsindsats i henhold til ECTS, hvor 60 ECTS point svarer til et uddannelsesforløb med en normeret arbejdsbelastning på et helt studieår, og 1 ECTS point svarer til et uddannelsesforløb med en normeret arbejdsbelastning for den studerende på 25-30 timer. Læs evt. mere i ”Vejledning om certificering af statikere og brandrådgiver” afsnit 1.4 ECTS-point.

På det fremsendte eksamensbevis skal det markeres, hvilke ECTS-point der indgår i beregningen af kvalifikationer med henholdsvis byggetekniske forhold og design, analyse og bærende konstruktioner.

Hvis du mangler en mindre del ECTS-point i den grundlæggende uddannelse, kan andre kvalifikationer evt. godtgøre dette. De manglende kvalifikationer i uddannelsen kan godtgøres via indsendt projektmateriale eller ved andet uddannelsesforløb. Dette skal beskrives i CV skabelonen under Uddannelse. I ”Redegørelse for kompetencer” skal det angives, hvordan pointene er godtgjort via projektmaterialet.

JOBHISTORIKJOBHISTORIK

For at dokumentere relevant erfaring inden for statik registreres der i CV-skabelonen ansættelsesforhold (Jobhistorik) og projekter (Projekter) iht. søgte konstruktionsklasse. Jobhistorikken skal dokumentere følgende:

* 3 års erfaring inden for de sidste 5 år for konstruktionsklasse 2. Ved 3 års erfaring forstås, at ansøgeren har haft sin hovedbeskæftigelse indenfor arbejde med statiske forhold i mindst 3 år, hvilket dog ikke behøver at være i en sammenhængende periode.
* 5 års erfaring inden for de sidste 10 år for konstruktionsklasse 3 & 4. Ved 5 års erfaring forstås, at ansøgeren har haft sin hovedbeskæftigelse indenfor arbejde med statiske forhold i mindst 5 år, hvilket dog ikke behøver at være i en sammenhængende periode.
* 9 års erfaring inden for de sidste 14 år for tredjepartskontrol. Ved 9 års erfaring forstås, at ansøgeren har haft sin hovedbeskæftigelse indenfor arbejde med statiske forhold i mindst 9 år, hvilket dog ikke behøver at være i en sammenhængende periode. En del af erfaringen skal stamme fra byggeri i konstruktionsklasse 3 og 4.
* En person der kan dokumentere minimum 4 års virke som certificeret statiker til konstruktionsklasse 3 og 4, kan ansøge om certificering til statiker til at udføre tredjepartskontrol. En del af erfaringen skal stamme fra byggeri i konstruktionsklasse 3 eller 4.

PROJEKTER

Angiv i rimeligt og fyldestgørende omfang relevante projekter, du har været inddraget i som konstruktionsingeniør. Projektlisten udfyldes så den dokumenterer erfaring for den krævede periode.

CV-skabelonen udfyldes med blandt andet nedenstående information:

* Byggeprojektets navn (og evt. adresse og matrikelnummer).
* Byggeriets omtrentlige størrelse og funktion.
* Din(e) rolle(r) som udførende eller kontrollant på det enkelte projekt.
* Perioden du har være tilknyttet projektet.

Det er ikke et krav, at den samlede erfaring skal være opnået på konkrete byggeprojekter, hvortil der er

givet byggetilladelse. Tilsvarende erfaring, så som udarbejdelse af statiske beregninger i forbindelse med konkurrenceprojekter, tilsyn mv., kan også anses som værende relevant erfaring.

Der bør som minimum angives ét projekt, hvor du har udarbejdet den fulde statiske dokumentation og ét projekt, hvor du har udarbejdet kontrol.

Projekt(er) der fremsendes til bedømmelse skal medtages på listen.

Det er ikke nødvendigt, at du har været udførende på hele den statiske dokumentation på et projekt, før det er egnet til bedømmelse. Bedømmelsen kan foretages på dokumenter, der er udtaget fra forskellige projekter. Det er vigtigt, at der kan udpeges projektmateriale, hvor du selv have været udførende på grundlæggende elementer som lastansættelse, lastnedføring, stabilitetsberegning, fundament og vurdering af robusthed og brand, samt at der indgår konstruktionsafsnit af en vis kompleksitet.

**Bilag 2 – Eksamensbevis**

For at dokumentere uddannelse og andre relevante kurser vedhæftes der kopier af eksamens- og kursusbeviser samt evt. certifikater.

Følgende kvalifikationer skal dokumenteres:

* Viden om byggelovens anvendelsesområde og ansvarsbestemmelser.
* Viden om bygningsreglementets administrative bestemmelser, samt bestemmelser om bærende konstruktioner.
* Viden om bærende konstruktioners sikkerhed og anvendelig
* Udarbejdelse af statisk dokumentation
* Planlægge, gennemføre og dokumentere kontrol af statisk dokumentation samt kontrol af udførelsen
* Udformning af dokumentation af det færdige byggeri.

Ved indsendelse af flere diplomer, uddannelses – og kursusbeviser mv. navngives bilagene Bilag 2.1, Bilag 2.2, Bilag 2.3 osv.

Husk at markere ECTS-point på eksamensbevis jf. angivelse under punktet UDDANNELSE.

**Bilag 3 – Projekt**

Projektmateriale, der indsendes til certificeringsorganets bedømmelse, skal benævnes

Bilag 3.1, Bilag 3.2, Bilag 3.3 osv.

For indsendelse af projektmaterialet kontakt venligst Certificering, Rambøll statikcertificering@ramboll.dk

Ved ansøgning om personcertificering til konstruktionsklasse 2:

Ved ansøgning om certificering til konstruktionsklasse 2 skal der sammen med ansøgningen indsendes projektmateriale for certificeringsorganets bedømmelse. Projektmateriale til bedømmelse skal opfylde betingelserne i BEK nr. 1693 § 16:

* Projektet skal være egnet til bedømmelse af ansøgers kompetencer
* For at projektet/projekterne er egnet til bedømmelse, skal projekteringen af projektet være afsluttet incl. uddelegeret leverandørprojektering.
* Projektet må højst være 8 år gammelt målt i forhold til tidspunkt for udstedelse af byggetilladelse eller 5 år gammelt målt i forhold til tidspunkt for ibrugtagning.
* Projektet skal mindst være i konstruktionsklasse 2.

Ved ansøgning om personcertificering til konstruktionsklasse 3 & 4, samt tredjepartskontrol:

Ved ansøgning om certificering til konstruktionsklasse 3 & 4 og som tredjepartskontrollant skal der sammen med ansøgningen indsendes projektmateriale for certificeringsorganets bedømmelse.

Projektmateriale til bedømmelse skal opfylde betingelserne i BEK nr. 1693 § 16:

* Projektmaterialet skal være egnet til bedømmelse af ansøgers kompetencer
* For at projektet/projekterne er egnet til bedømmelse, skal projekteringen af projektet være afsluttet incl. uddelegeret leverandørprojektering. Projektmaterialet må højst være 8 år gammelt målt i forhold til tidspunkt for udstedelse af byggetilladelse eller 5 år gammelt målt i forhold til tidspunkt for ibrugtagning.
* Indsendt projektmateriale skal være udarbejdet af ansøgeren.
* For ansøgning til konstruktionsklasse 3 & 4 skal projektmaterialet mindst være i konstruktionsklasse 2, omfang og kompleksitet af den statiske dokumentation skal svare til projekter i mindst konstruktionsklasse 3. Dokumentationen skal endvidere suppleres med en dokumentation for konstruktionens robusthed.
* For ansøgning til tredjepartskontrol skal der indsendes et projekt i konstruktionsklasse 4, hvor du har været kontrollant.
* Hvis ansøger ER certificeret til KK 3&4 og kan dokumentere min. 4 års virke som certificeret statiker, kan der ansøges om certificering til tredjepartskontrol. Her er kravet til projektet at det skal være i konstruktionsklasse 3 og konsekvensklasse 3.

Ved brug af flere projekter er det Certificering, Rambølls krav, at der indsendes ét hovedprojekt som beskriver hovedstatikken, dette kan suppleres med op til 2 andre projekter; vær opmærksom på, at ved mere end et projekt, tages der ekstra betaling.

Alle projekter, der indgår i det indsendte projektmateriale, skal beskrives i projektbeskrivelsen (Bilag 4 - Projektbeskrivelse). Ved ansøgning på flere projekter skal det tydeligt fremgå, hvilke kompetencer det enkelte projekt dokumenterer.

Se yderligere detaljer i ”Redegørelse for kompetencer”.

**Bilag 4 – Projektbeskrivelse**

For vedlagte projekt(er) i bilag 3 skal der vedlægges en projektbeskrivelse, der skal redegøre for følgende punkter:

* Byggeprojektets navn og evt. adresse og matrikelnummer.
* Byggeriets omtrentlige størrelse og funktion.
* Projektet skal, uanset opførelsestidspunkt, indplaceres i konstruktionsklasse samt begrundes uddybende i projektbeskrivelsen.
* Din rolle som udførende eller kontrollant, herunder en beskrivelse af, hvad du har lavet på projektet.
* Periode du har være tilknyttet projektet.
* Hvilke kompetencer skal projektet dokumentere. F.eks. kan du skrive at A2.2 skal dokumentere dine kompetencer indenfor to forskellige materialer

I din ansøgning skal du, uanset om tilladelsen er givet efter BR18, BR15 eller BR10, redegøre for, hvilke dele af dokumentationen, du har udarbejdet, hvor du har fået assistance fra andre statikere, og hvilke dele du har foretaget kontrol af og hvilket niveau af kontrol, der er foretaget.

Hvis du ansøger om certificering til KK3&4 på et projekt i konstruktionsklasse 2, skal du beskrive, hvorfor du mener at projektet har den kompleksitet der gør, at det kan benyttes til en KK3&4 certificering.

**Bilag 5 – Redegørelse af kompetencer**

”Redegørelse af kompetencer” er udarbejdet som en hjælp til at skabe overblik hvor i projektmaterialet, du som ansøger har dokumenteret det pågældende krav.

Bilaget er bygget op, således du som ansøger bliver ledt igennem de krav der er til dokumentation af kompetencer, i henhold til BEK 1693. Du skal redegøre for, hvor dokumentationen for et givent krav til kompetencer kan findes i ansøgningens respektive bilag/projekt. For hvert punkt, skal du desuden angive med forklarende tekst, hvordan kravet vurderes opfyldt.

Det er vigtigt, at du forholder dig til alle punkterne og skriver en forklarende tekst i rubrikken under ”bemærkninger”.

**Bilag 6 – Andet**

Her er det muligt at vedhæfte anden relevant dokumentation, såsom en præsentation til brug under den mundtlige redegørelse af projekt. Præsentationen skal vedhæftes som pdf og må ikke indeholde anden information end, hvad der indgår i de ovenstående vedhæftede bilag. Det er ikke et krav at vedlægge en præsentation.

Ved projektfremlæggelsen må du medbringe en kopi af din PowerPoint præsentation med støttende noter. Efter aftale med certificeringsorganet kan den tilsynsførende sørge for at medbringe et begrænset antal af dine dokumenter i print. Alt andet materiale tilgås digitalt.

Bilag 6 kan ligeledes benyttes til anden dokumentation, som ikke kan kategoriseres under de ovenstående felter. I så fald skal der vedlægges en beskrivelse af bilagsindholdet.

**Kommentarfelt**

Der er mulighed for at angive kommentarer om eventuelle forhold, der skal tages hensyn til, f.eks. hvis man har et handicap.

**Samtykkeerklæring**

Du skal acceptere betingelserne for at blive og være certificeret ved at markere i afkrydsningsfelterne.

Når ansøgningen er afsendt, vil du modtage en bekræftelse.

**Betaling**

Når du har accepteret betingelserne for certificering, sættes ansøgningsprocessen i gang og første faktura fremsendes. Anden faktura fremsendes når materialet efter pre-screening sendes videre til bedømmelsesteamet.